Kendelse om, at fremstilling af fængslede kan undlades på grund af helbredsmæssige årsager samt kendelse om fortsat varetægtsfængsling
Ret: Retten i Herning (1. instans)
Faggruppe: Straffesag — Grundlovssag
Sagsemner: Efterforskning og straffeproces;

/

Retten i Herning

Udskrift af retsbogen

Den 15. september 2011 kl. 12.00 blev retten sat af Dommer.

Retsmødet var offentligt.

Rettens nr. 4-1588/2011
Politiets nr. 4100-75155-00009-10

Anklagemyndigheden
mod
Navne- og adresse beskyttet Fængslede
cpr-nummer Født 1967

Der blev fremlagt:
Brev af 12. september 2011 med bilag fra forsvareren.
Brev af 13. september 2011 med bilag fra anklagemyndigheden med anmod-
ning om fortsat frihedsberøvelse, indtil der er afsagt dom i sagen, subsidiært 4
uger på det hidtidige grundlag.
Brev af 14. september 2011 fra forsvareren.
Brev af 14. september 2011 med bilag fra anklagemyndigheden med anmod-
ning om, at retten tager stilling til, om Fængslede, skal frem-stilles til
retsmødet vedrørende forlængelse af fængslingen.

Retten bemærker, at retsmøde om forlængelse af fængslingen er berammet til
foretagelse den 16. september 2011 kl. 10.00.

Retten bemærker videre, at anklageskrift er indleveret til retten den 1. sep-
tember 2011, og at hovedforhandlingen er berammet til foretagelse den 25.
oktober 2011.

Retten afsagde

Kendelse:

Fængslede er under varetægtsfængslingen grundet sygdom anbragt på
sygeafdelingen i Vestre Fængsel. Forsvareren har i brev af 12. september 2011
til anklagemyndigheden anmodet om, at der under hensyn til Fængsledes
sygdom arrangeres en egentlig sygetransport, da han ikke er egnet til almin-
delig transport. Det fremgår af en udtalelse af 14. september 2011 fra Vestre
Fængsels sygeafdeling, at lægen har ordineret en liggende kørsel for
Fængslede, da det vil være forbundet med for mange smerter, hvis man
udsætter ham for 4 timers kørsel siddende.

Std 75234



/

side 2

Fængslede havde af helbredsmæssige grunde ikke ønsket sig fremstillet ved
retsmødet den 19. august 2011, hvor fængslingen blev forlænget i 4 u-ger.

Under de foreliggende omstændigheder, hvor Fængslede af helbreds-mæssige
grunde er anbragt på sygeafdelingen i Vestre Fængsel og kun kan transporteres
fra Vestre Fængsel til Herning i liggende tilstand i en sygetrans-port, finder
retten, at fremstilling af Fængslede i retsmødet den 16. sep-tember 2011 vil
være forbundet med uforholdsmæssige vanskeligheder, jf. retsplejelovens §
767, stk. 1, sidste punktum.

Retten finder derfor, at fremstilling af Fængslede til retsmødet kan udla-des,
hvorfor

bestemmes

Fremstilling af Fængslede i retsmødet den 16. september 2011 kl. 10.00 kan
undlades.

Udskrift af retsbogen sendes per telefax til anklagemyndigheden og forsvare-
ren.

Sagen udsat.

Retten hævet.

Dommer



/